**Debreceni Egyetem**

**Innovációs Ökoszisztéma Központ**

**PÁLYÁZATI FELHÍVÁS**

**stUDinnovate Innovációs Ösztöndíj Program**

Debrecen

2021.

**Tartalom**

[1. Bevezető, a pályázat célja 3](#_Toc88645169)

[2. Az ösztöndíj formája 3](#_Toc88645170)

[4. A rendelkezésre álló keretösszeg, támogatásban részesíthető Pályázók száma 4](#_Toc88645171)

[5. A pályázat irányítója és lebonyolítói 4](#_Toc88645172)

[6. A pályázatok benyújtásának határideje 4](#_Toc88645173)

[7. A pályázatok benyújtásának módja és helye 4](#_Toc88645174)

[8. Az ösztöndíj finanszírozásának módja 4](#_Toc88645175)

[9. Kötelező tevékenységek az ösztöndíjas időszakban 5](#_Toc88645176)

[11. A pályázat érvényességének formai ellenőrzése, hiánypótlás 6](#_Toc88645177)

[12. A pályázatok elbírálásának szempontjai 7](#_Toc88645178)

[13. A Pályázók támogatói döntést követő kiértesítése 7](#_Toc88645179)

[14. Szerződéskötés 8](#_Toc88645180)

[15. Az ösztöndíj lemondása, szüneteltetése, az ösztöndíjas jogviszony megszűnése 8](#_Toc88645181)

[16. Nyilvánosság 8](#_Toc88645182)

[17. Az ösztöndíj nyomonkövetése és szakmai dokumentálása 9](#_Toc88645183)

[18. További információk 9](#_Toc88645184)

[19. Mellékletek 9](#_Toc88645185)

# 1. Bevezető, a pályázat célja

A stUDinnovate Innovációs Ösztöndíj Program (továbbiakban: Program) célja**,** hogy elősegítse a Debreceni Egyetemen születő innovatív ötletek validációját, fejlesztését, prototípizálását, az innovatív ötletek felfedezhetőségét.

A Program további célja a Debreceni Egyetemen alapképzésben, mesterképzésben, osztatlan képzésben vagy doktori képzésben részt vevő, tehetséges hallgatók vállalkozói kompetenciáinak fejlesztése, szakmai fejlődésüknek támogatása, az innovatív vállalkozói karrierpálya előmozdítása.

A Program keretében évente várhatóan 4-8 innovatív ötlet jut el a cégalapítás fázisába, ezzel egy felhordórendszert és ennek részeként validált korai fázisú piacérett projekteket biztosítva a Debreceni Egyetem számára.

A Program az Innovációs Ökoszisztéma Központ (továbbiakban: Központ) által kerül lebonyolításra, magyar és angol nyelvű csoportokban.

A pályázati célokkal és a pályáztatás eljárásrendjével kapcsolatosan online tájékoztatásra kerül sor várhatóan az alábbi időpontban:

2022. január 19. 16:00-17:00

Az online tájékoztatón való részvétel jelentkezéshez kötött. Jelentkezési szándékát az alábbi felületen jelezze:

https://docs.google.com/forms/d/e/1FAIpQLSeObK4W17GVYlZNhlxBXmPXfLjWp5nJSHKAUFSq4tBlk\_3JTA/viewform?usp=sf\_link

# 2. Az ösztöndíj formája

Pályáztatás útján támogatás nyerhető el ösztöndíj formájában, amelynek folyósítása a Pályázó pályázatában megjelölt bankszámlájára történik.

Az egy hallgató által elnyert ösztöndíj összege 700.000 Ft,-, mely összeg havi bontásban kerül kifizetésre utalás formájában, azaz az Ösztöndíjas havi 100.000,- Ft támogatásban részesül. A program első hónapjában nem jár pénzügyi ösztönző. Az ösztöndíjas jogviszony időtartama 8 hónap (beleértve az előkészítő szakasz időtartamát is).

**3. Pályázat benyújtására jogosultak**

A Programba egyének jelentkezését várjuk, magyar vagy angol nyelven benyújtott pályázattal. Amennyiben csapaté az ötlet, abban az esetben az egyén, a csapattagok beleegyezésével pályázhat.

A programra való jelentkezés feltétele:

* Debreceni Egyetemi hallgatói jogviszony igazolása (Neptun kód)
* alapszakos, illetve osztatlan képzésben részt vevő (hazai vagy külföldi) hallgató abban az esetben jelentkezhet, ha
	+ valamilyen felsőfokú diplomával már rendelkezik (végzettséget igazoló dokumentum feltöltése), vagy
	+ legalább 4 lezárt félévvel rendelkezik
* valamennyi jelentkező esetében nyilatkozat, hogy

a./ a 8 hónap alatt várhatóan végig hallgatói jogviszonnyal rendelkezik.

b./ amennyiben a hallgatói jogviszony a képzés befejezése miatt megszűnik a program ideje alatt, abban az esetben is vállalja a program befejezését, de a hallgatói jogviszony megszűnését követő időszakra nem kap ösztöndíjat.

# 4. A rendelkezésre álló keretösszeg, támogatásban részesíthető Pályázók száma

A rendelkezésre álló keretösszeg 17.500.000 Ft., ami a Program keretében maximum 25 Pályázó támogatását teszi lehetővé.

# 5. A pályázat irányítója és lebonyolítói

A pályázat szakmai irányítója és lebonyolítója a Debreceni Egyetem Innovációs Ökoszisztéma Központja.

A benyújtott pályázatokat jelen Pályázati felhívásban megadott módon és szempontok szerint, az Innovációs Ökoszisztéma Központ ösztöndíj-programjának végrehajtásáért felelős munkatársai pontozással értékelik és rangsorolják. A pályázatok értékelésére indokolt esetben a Központ vezetője külső szakértőket kérhet fel.

A támogatási döntés ellen jogorvoslatnak helye nincs.

# 6. A pályázatok benyújtásának határideje

A pályázatokat 2022. 01. 03. – 2022. 01. 31. között lehet benyújtani. (Pályázati felhívás 1. sz. melléklete).

# 7. A pályázatok benyújtásának módja és helye

A hallgatók jelentkezni egy online felület kitöltésével és egy bemutatkozó videó feltöltésével tudnak. A maximum 3 perces videóban az alábbi pontokra szükséges kitérni:

1. *Jelentkező bemutatkozása (amennyiben nem önálló ötlettel pályázik, a további ötletgazdákat is mutassa be röviden)*
2. *A probléma/kihívás és a megoldási javaslat bemutatása*
3. *A megoldási javaslat innovációs tartalmának megfogalmazása*
4. *Piaci bevezethetőség lehetősége (pl. versenytársak, piac mérete, nemzetköziesedés, társadalmi/gazdasági/környezeti hatás)*

# 8. Az ösztöndíj finanszírozásának módja

Az Ösztöndíjas az ösztöndíjas időszakban ösztöndíjban részesül, annak felhasználásáról pénzügyi elszámolást nem kell benyújtania.

Az ösztöndíj fogadásához a Pályázónak, az Ösztöndíjszerződés megkötéséig magyarországi pénzintézetnél vezetett bankszámlával és adóazonosító jellel kell rendelkeznie.

Az Innovációs Ökoszisztéma Központ az Ösztöndíjassal Ösztöndíjszerződést köt, melyben rögzítik az ösztöndíj folyósításának feltételeit és szabályait.

A személyi jövedelemadóról szóló 1995. évi CXVII. törvénynek az adómentes bevételekről rendelkező 1. számú melléklet 3.2.6. pontja szerint a kifizetett ösztöndíj adómentes.

Ösztöndíj kizárólag a hallgatói jogviszony fennállása alatt jár.

Amennyiben a hallgatói jogviszony a program időszaka alatt megszűnik, a fennmaradó időszak vonatkozásában díjazás nélküli megbízási szerződés kerül megkötésre.

# 9. Kötelező tevékenységek az ösztöndíjas időszakban

A Programba került ösztöndíjasoknak az alábbi tevékenységet kötelező végezniük az ösztöndíjas időszak alatt az ötlet fejlettségétől függően:

Előkészítő szakasz

Az ösztöndíj szerződés megkötése előtt a Programba kiválasztott hallgatók, a projekttervüket a Központ segítségével véglegesítik.

Végrehajtási szakasz

* üzleti terv és Business Model Canvas elkészítése
* roadmap elkészítése a programot követő időszak terveiről, csapat összeállítása
* részvétel mentorálásban: a kiválasztott ösztöndíjasok, projektenként egy fő üzleti mentort kapnak. A mentorok a privát szférában sikeres, nemzetközi tapasztalattal rendelkező, innovációval foglalkozó vállalkozók, akik nyomon követik az ösztöndíjas csapatok kutatási, fejlesztési tevékenységét. Havi rendszerességgel konzultációt biztosítanak.
* prototípuskészítés
* ha már meglévő prototípussal pályázott az Ösztöndíjas, abban az esetben eladható MVP (Minimum Viable Product) létrehozása
* tréningek minimum 80 %-án vegyen részt, hiányzás csak indokolt esetben lehetséges.
* mentorálási alkalmakon történő aktív részvétel
* tréning alkalmakra házifeladatok készítése

Amennyiben a vállalásokat az ösztöndíjas nem teljesíti, abban az esetben visszafizetési kötelezettség terhelheti.

Az Ösztöndíjasoknak a programzárást követő egyéb kötelezettségei:

* Az Ösztöndíjas a programzárás utáni két évben tudásmegosztás céljából felkérés esetén évente legalább két alkalommal megosztja a program során szerzett tapasztalatait.

*Amennyiben a Program eredményeként a fejlesztett termék/szolgáltatás piacosítására alapított innovatív vállalkozás jön létre, abban az esetben egyéni egyeztetésre kerül sor az Egyetem 100%-os tulajdonában álló UD-Ventures Kft. és az Öszötndíjas ötletgazda között a vállalkozásban történő egyetemi részesedés mértékének megállapítására vonatkozóan.*

**10. A pályázat benyújtásához szükséges dokumentumok**

Pályázni online felületen szükséges jelentkezési lap kitöltésével és videó beküldésével. (Pályázati Felhívás 7.pontja)

# 11. A pályázat érvényességének formai ellenőrzése, hiánypótlás

A benyújtott pályázatokat az Innovációs Ökoszisztéma Központ ösztöndíj-programjában dolgozó munkatársai fogadják be, és egyedi pályázati azonosító számmal látják el a beérkezés időbeli sorrendjében. A beérkezést követően a pályázatok érvényességének formai ellenőrzését kezdik el.

A pályázat befogadásáról a pályázati egyedi azonosító feltüntetésével a pályázat beérkezését követő legfeljebb 3 munkanapon belül a programban foglalkoztatott munkatársak elektronikus úton (a jelentkezési lapon megadott e-mail címre) értesítést küldenek a Pályázónak.

Amennyiben az Innovációs Ökoszisztéma Központ a pályázat formai ellenőrzése során megállapítja, hogy a pályázat hiányos, és a hiányosságok olyan jellegűek, hogy azok hiánypótlás során pótolhatók és a pályázat hiánypótlással formailag megfelelővé tehető, úgy a Pályázót egy alkalommal a Pályázati adatlapon megadott e-mail címére megküldésre kerülő elektronikus értesítésben – a hibák, hiányosságok, valamint a hiánypótlás módjának egyidejű megjelölése mellett − hiánypótlásra szólítja fel, legfeljebb az értesítés megküldésétől számított 5 munkanapos hiánypótlási határidő megjelölésével, mely kérésre egyszeri alkalommal további 5 munkanappal meghosszabbítható.

Amennyiben a Pályázó nem pótolta a hiányosságokat, vagy azoknak nem a hiánypótlási felhívásban meghatározott módon, vagy nem a hiánypótlási felhívásban megjelölt határidőre tett eleget, a Központ megállapítja a pályázat érvénytelenségét és az érvénytelenség okának megjelölésével elektronikus úton értesítést küld a Pályázónak a pályázat érdemi vizsgálat nélküli elutasításáról.

Az alábbi esetekben hiánypótlásnak nincs helye, a pályázat hiánypótlás nélkül érvénytelen és érdemi vizsgálat nélkül elutasításra került:

* a Pályázó nem a Pályázati felhívásban meghatározott határidőn belül nyújtotta be a pályázatát,
* a Pályázó nem felel meg a jelen Pályázati felhívásban meghatározott feltételeknek,
* a Pályázó nem nyújtotta be a Pályázati adatlapot és a nyilatkozatokat online, valamint a videót nem töltötte fel.

Érvénytelen a pályázat, ha:

* a pályázat olvashatatlan, illetve, ha hamis vagy megtévesztő adatot tartalmaz,
* a Pályázó hiánypótlás keretében sem pótolta a hiányosságokat vagy azoknak nem a hiánypótlási felhívásban meghatározott módon, vagy nem a hiánypótlási felhívásban megjelölt határidőre tett eleget,
* nem maga a jogosult nyújtotta be a pályázatot.

A pályázat formai okokból történt elutasítása ellen jogorvoslatnak helye nincs.

# 12. A pályázatok elbírálásának szempontjai

Az érvényes, befogadott pályázatok elbírálása az alábbi szempontok alapján történik:

*Ötlet egyedisége*: A pályázó kielégítően be tudja mutatni, hogy miben tér el az ötlete a már meglévő, vagy fejlesztés alatt álló megoldásokhoz képest. (A piacon lévő konkurensektől eltérő megoldásokat tervez alkalmazni, esetleg egyedi technológiával rendelkezik, más célcsoportnál, vagy új hasznosítási területen alkalmazza termékét/szolgáltatását)

*Fejlettség*:

* csapat (a jelentkező már rendelkezik legfeljebb 2-3 fős csapattal, aminek a tagjai motiváltak és rendelkeznek a szükséges szakmai ismeretekkel
* a jelentkező az üzleti ötletét validálta
* a jelentkező feltérképezte a piaci igényeket
* az ötlet státusza (rendelkezik prototípussal, üzleti tervvel, MVP-vel stb.)
* a létrehozni kívánt termék vagy szolgáltatás társadalmi és/vagy környezeti hasznossággal bír.
* piaci potenciál bemutatása
* probléma vagy kihívás bemutatása

*Prezentációs képesség*: a jelentkező képes ötletét érdekesen és érthetően bemutatni, folyékonyan beszél angolul.

**Egyéb vizsgált szempontok**

*Növekedési potenciál*: Az ötlet átemelhető új piacokra, más országokba.

*Fejlesztés megvalósíthatósága*: Az ötlet szakmailag és pénzügyileg megvalósítható.

A fenti szempontok alapján várhatóan 50 fő kerül kiválasztásra, akik az előkészítő szakaszba bevonásra kerülnek. Az előkészítő szakaszt követően kiválasztásra kerül az a 25 Pályázó, akik ösztöndíjtámogatásban részesülnek és részt vesznek a megvalósítási szakaszban.

# 13. A Pályázók támogatói döntést követő kiértesítése

A Pályázókat legkésőbb a pályázatok benyújtási határidejétől számított három héten belül a Debreceni Egyetem Innovációs Ökoszisztéma Központ elektronikus úton (a Pályázó által a Pályázati adatlapon megadott e-mail címén) értesíti az előkészítő szakaszba való bekerülésre vonatkozó döntésről. Pozitív döntés esetén a kiválasztott Pályázók 3 napon belül kötelesek visszajelezni, hogy részvételi szándékuk továbbra is fenntartják. A döntés ellen jogorvoslatnak helye nincs.

# 14. Szerződéskötés

Az előkészítő szakaszt követően a támogatott Pályázók ösztöndíjban részesülnek. Az Ösztöndíjszerződést a Debreceni Egyetem Innovációs Ökoszisztéma Központ készíti elő és köti meg a nyertes Pályázóval (Ösztöndíjas), amely alapján az ösztöndíj folyósításra kerül.

Amennyiben ismert, hogy a hallgatói jogviszony a program időszaka alatt megszűnik, akkor a hallgatói jogviszony megszűnését követő időszakra a díjazás nélküli megbízási szerződés egyidejűleg kerül megkötésre.

# 15. Az ösztöndíj lemondása, szüneteltetése, az ösztöndíjas jogviszony megszűnése

**Az ösztöndíj lemondása**: az Ösztöndíjas az elnyert ösztöndíjról bármikor lemondhat az addig kiutalt ösztöndíj visszafizetési kötelezettségének terhe mellett. A visszafizetési kötelezettség alól csak rendkívüli (vis major) esetben mentesülhet az Ösztöndíjas. A lemondást a Debreceni Egyetem Innovációs Ökoszisztéma Központ számára címzett, az indoklást is tartalmazó levélben kell kérelmezni. A Központ dönt a kérelem megalapozottságáról és a visszafizetési kötelezettség mértékéről (teljes vagy részbeni).

**Az ösztöndíj szüneteltetése**: méltánylást igénylő esetekben, így különösen gyermekszületés, betegség vagy külföldi tanulmányok folytatása miatt az Ösztöndíjas kérelmezheti az ösztöndíj utalásának felfüggesztését. A felfüggesztést a Debreceni Egyetem Innovációs Ökoszisztéma Központnál, az indoklást is tartalmazó levélben kell kérelmezni. A Központ dönt a kérelem megalapozottságáról és elfogadásáról vagy visszautasításáról.

**Az ösztöndíjas jogviszony megszűnése**:

1. Amennyiben az Ösztöndíjas már nem felel meg a pályázati feltételeknek, a Központ jogosult az elnyert ösztöndíj visszavonására. Ebben az esetben az Ösztöndíjast az addig kiutalt ösztöndíj visszafizetési (teljes vagy részbeni) kötelezettsége terheli. A visszavonás alapjául szolgáló indokok lehetnek – többek között – az ösztöndíjban részesülő hallgató hallgatói jogviszonyának megszűnése vagy az ösztöndíjban részesülő hallgató által a 17. pont szerinti előrehaladásának dokumentálására készített beszámolók megtagadása vagy azoknak a Központ által történő el nem fogadása.
2. Amennyiben az Ösztöndíjas hallgatói jogviszonya megszűnik, az ösztöndíjszerződés automatikusan egyidejűleg megszűnik. Amennyiben az Ösztöndíjas vállalja, hogy külön szerződés keretében befejezi a pályázat keretében vállalt kötelezettségeit akkor visszafizetési kötelezettség nem terheli. Egyéb esetben az 1. pontban foglaltak az irányadóak.

Amennyiben a pályázók nem teljesítik a kötelezően előírt képzéseket, konzultációkat, a Programból kikerülnek, és visszafizetési kötelezettségük keletkezik. Igazoltan a képzési alkalmak legfeljebb 20 %-ról hiányozhatnak.

# 16. Nyilvánosság

Az Ösztöndíjas a megvalósult program, projekt tevékenységei során, kommunikációjában, kapcsolódó közleményeiben, kiadványaiban vállalja, hogy az alábbi köszönetnyilvánítást megjeleníti:

Magyar nyelven:

„A <<………….…>> elkészítését az EFOP-3.6.1-16-2016-00022 számú projekt támogatta, melyaz Európai Unió támogatásával, az Európai Szociális Alap társfinanszírozásával valósult meg.”

Angol nyelven:

„The <<………….…>> is supported by the EFOP-3.6.1-16-2016-00022 project co-financed by the European Union and the European Social Fund.”

# 17. Az ösztöndíj nyomonkövetése és szakmai dokumentálása

Az Ösztöndíjasok az ösztöndíj időszak során negyedéves rendszerességgel szóban beszámolnak arról, hogyan haladnak az ötlet/prototípus fejlesztésével.

A megvalósítási időszak második szakaszában havi egy alkalommal az Ösztöndíjasok munkáját mentor segíti konzultáció keretében, melyről a mentor rövid összefoglalót küld a Központ számára.

# 18. További információk

Az Innovációs Ökoszisztéma Központ ösztöndíj-programjáért felelős munkatársai:

Kovács Nóra

kovacs.nora@unideb.hu

+36-30-303-1178

Topár Gábor

topar.gabor@fin.unideb.hu

+36-30-269-3052

# 19. Mellékletek

1. sz. melléklet: Idővonal és Képzési tématerületek

1. sz. melléklet

**Idővonal**

* Pályázati felhívás kiírása – 2021. 12. 01.
* Jelentkezési időszak – 2022. 02. 01. – 2022. 02. 28.
* Az előkészítő szakaszba bevont Pályázók kiválasztása –

2022. 03. 01. – 2022. 03. 28.

* Pályázók visszajelzése a részvételről – 2022. 03. 25.
* Előkészítő szakasz – 2022. 04. 01. – 2022. 05. 01.
* Pre-Inkubációs képzés: 2022. 05. 04. – 2022. 08. 01.
* Seed Inkubációs képzés: 2022. 08. 04. – 2022. 11. 28.
* Demo Day: 2022. 11. 25.
* Utókövetés – 2022. 11. 28. – folyamatos

**Képzési tématerületek:**

* Termék
* Piac - piacvalidálás, piacszegmentáció, célpiac meghatározása
* Üzleti terv
* Pénzügyi tervezés
* Projekt tervezés
* Csapatalkotás
* Marketing ismeretek
* Pitch